Gant tud an trede rumm e sav diaester, n’eo ket gant an holl evelkent. Mar boent sellet evel izili en ur mare ma rae diouer an hentennoù ret da briziañ ar stummadur, e voe ur fazi moarvat ; ken aes eo merzout ar fazi-se hiziv ha ma oa diaes neuze. Ar pezh o deus d’ober tud an trede rumm eo anaout ar fazi graet en o c’heñver gant o asant ha difraeañ d’e reizhañ dre c’hounit ar stummadur n’o deus ket. Ha setu ar pezh a ra un darn vat anezho, n’o deus nemet ur youl : kemer renk er rumm kentañ.